Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-33/24

Дана: 29.03.2024. године

 На основу члана 10. став 8. Одлуке о управљању, располагању и стицању непокретности Општине Хан Пијесак (''Службени гласник Општине Хан Пијесак'', бр. 1/24 ) и члана 37. Статута Општине Хан Пијесак (''Службени гласник Општине Хан Пијесак'', бр. 10/17), Скупштина Oпштине Хан Пијесак, на сједници одржаној дана 29.03.2024. године донијела јe

ПОСЛОВНИК О РАДУ

КОМИСИЈЕ ЗА РАСПОЛАГАЊЕ И СТИЦАЊЕ НЕПОКРЕТНОСТИ

Члан 1.

Овим Пословником регулишу се:

* Права и дужности чланова Комисије,
* Права и дужности предсједника Комисије,
* Припремање, сазивање и рад сједница Комисије,
* Начин вођења записника о раду Комисије,
* Друга питања од значаја за рад Комисије.

Члан 2.

Комисија ради и разматра питања из свог дјелокруга на сједницама, које се одржавају према потреби, односно у вријеме, на дан и на мјесту утврђеном јавним огласом о располагању и стицању непокретности.

Члан 3.

Сједнице Комисије припрема, сазива и води предсједник Комисије.

Осим чланова, сједници Комисије могу присуствовати и понуђачи и друга лица без права одлучивања, ако је то дозвољено посебним прописима.

Члан 4.

Чланови Комисије имају право и дужност да присуствују сједницама Комисије и да учествују у њиховом раду и одлучивању.

У случају спријечености, члан Комисије дужан је да унапријед обавијести предсједника Комисије.

Члан 5.

Предсједник Комисије има сљедећа права и дужности:

* Припрема, сазива и води сједнице Комисије,
* Предлаже дневни ред,
* Обезбјеђује материјале за сједницу Комисије,
* Обавља послове које му повјери Комисија.

Члан 6.

Предсједник Комисије стара се организовању, припремању и сазивању сједница.

Позив на сједницу, са приједлогом дневног реда, доставља се члановима Комисије најкасније три данан прије дана одређеног за одржавање сједнице.

Сједница се може сазвати и у краћем року, уз сагласност свих чланова Комисије, што се уноси у записник на почетку сједнице.

Члан 7.

Комисија има кворум ако је на сједници присутно више од половине укупног броја чланова Комисије.

Кворум се утврђује на почетку сједнице.

Ако се у току сједнице утврди да не постоји кворум за рад, предсједник Комисије ће прекинути сједницу.

Члан 8.

Дневни ред утврђује се на почетку сједнице.

Комисија о свом раду води записник.

У записник се уносе чињенице за које је Одлуком о управљању, располагању и стицању непокретности Општине Хан Пијесак предвиђено да се уносе у записник.

Предсједник Комисије може одредити да се у записник унесу и други подаци са сједнице.

Члан 9.

Комисија приликом разматрања питања из свог дјелокруга поступке проводи на начин прописан Одлуке о управљању, располагању и стицању непокретности Општине Хан Пијесак (''Службени гласник Општине Хан Пијесак'', бр. 1/24 ), Уредбом о поступку јавне продаје пословних зграда, пословних просторија и гаража у државној својини („Службени гласник Републике Српске“ бр. 100/2012) и осталим релевантним прописима из ове области.

Члан 10.

Овај Пословник ступа на снагу осмог дана од дана објављивања у „Службеном гласнику Општине Хан Пијесак“.

|  |  |
| --- | --- |
|  | ПРЕДСЈЕДНИК СКУПШТИНЕ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  ( Кристина Стојановић) |

 ДОСТАВЉЕНО:

1. Начелнику општине,
2. Предсједнику СО-е,
3. Секретару СО-е,
4. На оглас,
5. Архиви.